## El Consell aprova el decret per al foment de l’ocupació de persones amb discapacitat en centres especials d’ocupació, que articula ajudes per 52,6 milions d’euros

*** L’objectiu de les ajudes és mantindre els llocs de treball ja ocupats i donar suport a les empreses perquè contracten persones amb discapacitat**

El Consell ha aprovat el decret pel qual establixen les bases reguladores per a la concessió de subvencions destinades a promoure i facilitar la inserció laboral de persones amb discapacitat a la Comunitat Valenciana.

L’import global màxim estimat d’estes ajudes ascendix a 52.640.000 d’euros. Totes les accions subvencionables hauran de fer-se en centres de treball que desenvolupen la seua activitat a la Comunitat Valenciana en l’exercici 2024.

Estes ajudes, dirigides als centres especials d’ocupació i enclavaments laborals, tenen com a finalitat el manteniment dels llocs ocupats per persones amb discapacitat, així com el suport a les empreses ordinàries que contracten persones amb discapacitat procedents d’enclavaments laborals.

El decret inclou, en primer lloc, un programa d’ajudes a la inclusió laboral de persones amb discapacitat en el mercat de treball protegit.

A més, també incorpora un programa d’ajudes per a la inclusió laboral de persones amb discapacitat en el mercat de treball ordinari a través dels centres especials d’ocupació.

I, finalment, inclou un programa d’ajudes destinades al trànsit de les persones treballadores amb discapacitat des dels centres especials d’ocupació a empreses del mercat ordinari, a través dels enclavaments laborals, amb la incentivació de la seua contractació amb caràcter indefinit.

Fecha: 13/05/2024